description: Pokazavši da se u tajanstvenim i zamršenim šiframa Knjige Zakona kriju veličanstvene formule od praktične vrednosti, Alteon kristalno jasnim i jezgrovitim stilom razvija svoju jedinstvenu filosofiju ŽIVOTA, pišući o: …dubokim misterijama čovekovog duhovnog bića… smislu egzistencije i cilju čovekovog duhovnog uzdignuća… o Čoveku i Bogu… Prosvetljenju… Telemi i Magici…. Sopstvu i magičkoj personi…duhovnim slojevima Čoveka…Drvetu Života…simbolici Kruga, Krsta, Pentagrama i Trougla…Iz knjige:„…zato nam je neophodan novi pogled na svet, jedna radikalno nova filosofija, na potpuno novim vrednostima i paradigmama. To treba da bude filosofija vraćanja izgubljenog poverenja u Čoveka, povratka njegove slave i veličanstvene pozicije koju zauzima u univerzumu. To je koncepcija koja predstavlja Čoveka onakvim kakav jeste, Čoveka koji traga: za smislom, za Bogom, za razumevanjem samog sebe.“„Svaka aktivnost, svaki čin i svako iskustvo je sveto i posebno. Ne postoje sveti i profani činovi. Svaki čin je podjednako svet, jer svaki je zakonit u jednom određenom trenutku. Ova svetost proizlazi iz fundamentalnog jedinstva svih stvari, fenomena i bića.“Iz recenzije spisa Zvezda u Zmiji:Autor je napisao izvrstan materijal, možda to možemo zvati i esej o „The Khabs and the Khu“.Materijal je jezgrovit i s obzirom na obimnost maksimalno jasan. Autor je pokazao zavidan talent i potvrđuje da okultna nit sa podrućja ex-Yu neprekinuto nastavlja svoje unutrašnje tokove preko nadarenih pojedinaca. Nadam se da ćemo u bliskoj budućnosti od istog autora imati mogućnost da čitamo još ovako kvalitetnih i nadahnutih tekstova.(Master Leo)
language: Serbian
title: Svetlo u čoveku: Uvod u eugnoziju
publisher: Esotheria